Harrier (baka anjing)

***Harrier*** ialah satu baka anjing bersaiz sederhana daripada kelas *[[hound]]* yang digunakan untuk memburu kelinci dengan menjejakinya. Ia menyerupai anjing pemburu rubah Inggeris tetapi lebih kecil sedikit, namun tidak sekecil *[[beagle]]*. Baka ini telah digunakan sejak pertengahan abad ke-13.

## Perihal

### Penampilan
*Harrier* serupa dengan anjing pemburu rubah Inggeris tetapi lebih kecil. *Harrier* berdiri setinggi  pada paras bahu dan dewasanya berukuran seberat . Ia bersalin bulu, mempunyai bulu pendek, dan telinga panjang dan terdapat dengan pelbagai corak warna. Keterangan lucu bagi *harrier* ialah ia merupakan "*[[beagle]]* yang mengambil steroid", walaupun ia menyerupai anjing pemburu rubah. Ia merupakan *hound* pemburu berotot dengan lapis bulu kecil dan keras. Ia mempunyai tulang besar untuk stamina dan kekuatan. *Harrier* adalah lebih panjang sedikit berbanding dengan ukuran ketinggiannya dengan garis atas separas. Ekornya sederhana panjang, terangkat tinggi-tinggi, tetapi tidak melingkar ke arah belakang. Tengkoraknya lebar dengan muncung segi empat sama kuat. Telinga membulatnya berayun dan matanya sama ada perang atau hazel. Hidung lebarnya hitam. Wajahnya lunak apabila anjing bersantai dan berwaspada apabila ia teruja. Giginya patut bertemu dengan satu sama lain dalam gigitan gunting atau separas. Kakinya ketat dan mirip kucing dan jari hadapannya mungkin terlipat ke arah dalam.

### Perangai
*Harrier* adalah ceria, bersikap manis, bertolak ansur terhadap orang, dan cemerlang dengan kanak-kanak. Anjing kawanan ini adalah bagus dengan anjing lain, tetapi patut dipantau dengan haiwan peliharaan bukan anjing melainkan ia dibesarkan dengan haiwan-haiwan tersebut sejak usia mudia. Ia lebih menyukai kehidupan dalam kawanan dengan orang, dengan anjing, atau dengan kedua-duanya. Anjing giat ini suka menjelajah, menghidu, dan menjejak. Jadi, anjing ini perlu dipastikan bercawak atau berada di dalam kawasan tertutup selamat. Sesetengah *harrier* suka melolong.

## Kesihatan
Jangka hayat baka ini pada umumu ialah 12–15 tahun. Displasia pinggul diketahui berlaku pada baka ini.

## Penjagaan
Lapis bulunya hanya memerlukan pemberusan kadang-kadang untuk menanggalkan bulu mati.

### Senaman
*Harrier* memerlukan senaman harian, seperti sesi berjalan atau berlari yang panjang dan bertenaga. Tanpa senaman berpatutan, *harrier* dapat menjadi hiperaktif, terlebih berat, dan/atau bersikap pemusnah. Walaupun anjing ini dibiakbakakan untuk berlari dan bekerja sepanjang hari dan tidak dapat dipuaskan dengan gaya hidup yang sepenuhnya kurang gerak, ia dapat menyesuaikan diri dengan baik terhadap rumah biasa.

## Sejarah
Pelbagai sumber mempunyai kisah bercanggahan tentang asal usul baka ini. Menurut salah satu sumber, jenis *harrier* terawal disilangkan dengan *[[bloodhound]]*, *[[anjing Talbot|Talbot hound]]*, malah juga dengan *[[anjing pemburu baset|basset hound]]*. Menurut lagi satu sumber, baka ini barang kali dikembangkan daripada silangan antara anjing pemburu rubah Inggeris dengan terier rubah dan grehaun. Ada pula lagi satu sumber yang menganggap *harrier* hanya sebagai versi kecil bagi anjing pemburu rubah Inggeris.

Walau apa pun, *harrier* kini berada antara *[[beagle]]* dengan anjing pemburu rubah Inggeris dari segi saiz dan dikembangkan terutamanya untuk memburu kelinci, namun baka ini juga telah digunakan dalam pemburuan rubah. Namanya, "*harrier*", mendedahkan kekhususan baka ini, - bandingkan "*harehound*". *Harrier* mempunyai sejarah kepopularan panjang sebagai anjing kawanan kerja di England.

*Harrier* merupakan *hound* paling umum digunakan di Ireland, dengan 166 kawanan *harrier*, 37 daripadanya merupakan kawanan dengan penunggang kuda dan selebih 129 daripadanya merupakan kawanan dengan pemburu berjalan, yang tersebar di seluruh negara. Di Ireland, ia digunakan untuk memburu kedua-dua rubah dan kelinci, dengan sesetengah kawanan yang terutamanya memburu rubah.

### ''Harrier'' in United Kingdom
Pada zaman Victoria, *harrier* disertakan dalam Buku Pembaka The Kennel Club asli (1874) sebagai salah satu daripada hanya 40 yang diiktiraf oleh dokumen itu. Kali terakhir *harrier* ditunjukkan dalam pertunjukan The Kennel Club atau dimasukkan ke dalam Buku Pembaka mereka adalah pada tahun 1915. Kali terakhir, ia ditunjukkan dalam Crufts adalah pada tahun 1898.

Pada tahun 1891, Association of Masters of Harriers and Beagles (AMHB) ditubuhkan dan mendaftarkan 107 kawanan *harrier*.

Dari Perang Dunia Pertama sampai selepas Perang Dunia Kedua, terdapat penurunan ketara buka hanya untuk *harrier* tetapi untuk kebanyakan baka, sama ada anjing pekerja mahpun populasi anjing peliharaan. Hanya *foxhound* yang menerima sokongan kerajaan untuk makanan untuk menguruskan populasi rubah. Pada masa sama, banyak kawanan *harrier* milik persendirian yang diburu oleh para pemilik estet besar dibubarkan. Dalam warta sukan tahun 1898, pada Jualan *Harrier* Tahunan Leicester, seluruh kawnaan yang terdiri daripada 34 pasang (68 ekor anjing) milik mendiang En. Carleton-Cowper dijual untuk sejumlah £550.10. Jualan lanjut hanya seminggu kemudian menawarkan jualan 39 pasang anjing daripada tiga kawanan berlainan. Jualan-jualan *harrier* sedemikian berterusan sehingga Perang Dunia Kedua.

Hanya selepas sepuluh tahun setelah perang, MFHA dengan sokongan The Kennel Club menyatakan pendirian tegas untuk memastikan dari segi pembiakbakaan bahawa terdapat pembezaan jelas antara *harrier* yang dibiakbakakan untuk tujuan perburuan dengan yang dibiakbakakan untuk pertunjukan bangku dan para pemilik anjing peliharaan.

Menjelang pertengahan abad ke-20, terdapat kurang daripada 50 kawanan *harrier* dan AMHB mengharamkan penjulanan *harrier* berdaftar dan seketatnya mengawal pembiakbakaan anjing dan penjualan *harrier* di luar kawanan berdaftar lain, dengan hasil bahawa semua tidak lenyap di luar komuniti perburuan. The Kennel Club akhirnya menarik semula pengiktirafan baka pada awal tahun 1970-an.

Menjelang tahun 2013, terdapat hanya 18 kawanan *harrier* di United Kingdom. Pada tahun 2022, terdapat hanya 13 kawanan *harrier* (lapan buah buku pembaka, lima di West Country): terdapat kurang daripada 750 ekor *harrier* yang masih ada di United Kingdom dan hanya 300 ekor *harrier* West Country yang masih ada di dunia.

Di Perancis dan di Amerika Syarikat, penggemar *harrier* meneruskan baka ini. Perancis ialah satu-satunya bangsa dengan dua ekor anjing yang mencapai pengiktirafan dunia dengan Iran des Coutas pada tahun 1974 dan Alicien pada tahun 2011. Di Amerika Syarikat, Emmy merupakan BOB dalam Pertunjukan Anjing Westminster pada tahun 2018 dan Whisper merupakan BOB pada tahun 2020.

*Harrier* diiktiraf semula oleh The Kennel Club pada Januari 2020. Setakat tahun 2022, terdapat lebih daripada 50 ekor *harrier* baka tulen yang berdaftar dengan The Kennel Club.

Dalam Pertunjukan Anjing Sedunia 2021, *harrier* British, Ross Demon untuk Evforce dianugerahi gelaran Pemenang Dunia yang menjadi *harrier* ketiga yang dianugerahi gelaran ini (Iran de Coutas WW1974, Alician WW2011). Pada Oktober 2021, The Kennel Club mengeluarkan piawaian baka sementara yang bermaksud bahawa buat kali pertama dalam 50 tahun, *harrier* dapat ditunjukkan di bawah peraturan The Kennel Club. Pertunjukan The Kennel Club pertama merupakan The Ladies Kennel Association di Birmingham pada 11 Disember 2021 dengan 18 ekor *harrier* yang memasuki AVNSC (Any Variety Not Separately Classified, "Sebarang Keragaman Tidak Dikelaskan secara Terpisah").

Best of Breed ialah *Evforce Miss Havoc at Henissy*. Best Puppy ialah *Evforce Golden Agent*. Best Veteran ialah *Frenzy at Henissy*. Crufts 2022 menyaksikan 19 ekor *harrier* yang ditunjukkan buat kali pertama dalam 124 tahun. Pada tahun 2022, gelaran Best of Breed dianugerahkan kepada *Evforce Miss Havoc at Henissy* yang menjadikannya *harrier* pertama yang dianugerahi Best of Breed sejak tahun 1898. Junior Clint *Evforce Clint West Gunner* dianugerahi Reserve Best of Breed. *Henissy Farthing* pula dianugerahi gelaran Reserve Best Bitch.

Pada tahun 1885, American Kennel Club mengiktiraf baka anjing *harrier* yang dikelaskan dalam Kumpulan Hound.

Harrier Club of America mengutip perihal terawal bagi *harrier* dalam "The Chace" (karya pemuisi Inggeris William Somervile) yang dikarang pada tahun 1735.

## Lihat juga
* Senarai baka anjing
* Perburuan dengan ''harrier''

## Catatan

## Rujukan